
Un team di G4N a scoge pa yuda fundacion 

Arubela y Aruba Bank cu donacion 
special na Mary Joan Foundation 

Barco Marina 
Real Zr.Ms. 
Groningen ta 
intercepti 470 
kilo di cocaina 

< pagina 2 > 


UN team di Good4Neighborhood 2019, esta 
Arubela, cu ta consisti di 5 studiante, Na- 
kulraj Dindyal, Tara Richardson, Milyan- 
dra Bareño, Nayelhi Maduro y Alexander 
Gamez a haci un donacion na Mary Joan 
Foundation. E team a bin cu e nomber di 
compania Arubela cu ta traha belanan di 
diferente holor y color. 

Diasabra Arubela a bende nan producto na 
Plaza Daniel Leo durante evento final di 
Good4theNeighborhood-Building Entrepre- 
neurs y un parti di e placa di benta, a haci 
un donacion na Mary Joan Foundation, un 
fundacion cu ta traha na bienestar di con- 
scientisacion di cancer di pecho. 

E fundacion no ta solamente yuda e pash- 
ent, pero tambe ta yuda e famia pa sa mas 
kico tur mester haci ora di cancer di pecho. 

Arubela a haci un bunita donacion p’asina 
Mary Joan Foundation por sigui cu nan tra- 
bou di conscientisacion. Di su banda Aruba 
Bank, e banco cu ta carga nomber di nos 
isla, a dicidi di match e suma cu Arubela a 
colecta mustrando asina aki nan sosten n’e 
team di Arubela y e fundacion. 

Aruba Bank semper ta percura pa duna 
bek na comunidad. Roxanne Croes di Aru- 
ba Bank, “Nos ta orguyoso di e hobennan di 
Arubela cu a tuma e iniciativa pa duna bek 
na un fundacion cu semper mester di sosten 
pa sigui conscientisa nos comunidad”. 

Barco Marina Real Zr.Ms. Groningen 
ta interceptá 470 kilo di cocaina 






DEN e anochi di 30 di jiili 2019 e barco 
di Marina Real Zr.Ms. Groningen, cu n’e 
momentu ey ta haci trabou pa Guarda- 
costa, a confisca un lote grandi di droga. 
Tabata durante un patruya di e avion 
Dash di Guardacosta na parti nórt di e 
islanan ABC a mira un Go Fast. E he- 
likópter NH-90 di Zr.Ms. Groningen a 
pone e boto para y a haña mas o menos 
470 kilo di cocaina abordo di e Go Fast. 

TAREA ZR.MS. GRONINGEN 

Zr.Ms. Groningen for di dia 20 april ta 
activo den e area di Caribe. E barco ta 
wórdo usá pa actua durante di opera- 
cionnan contra droga y pa ayudo huma- 
nitario. 

Banda di esey e ta wórdo usá pa diferente 
tarea di Guardacosta manera investiga- 
cion di pesca ilegal, delito ambiental y pa 
rescate. Pa por haci e trabou aki Zr.Ms. 
Groningen tin dos FRISC (interceptor 
rápido) y un helicópter HN — 90. 

BUSKEDA 

Durante e patruya di e avion Dash di 
Guardacosta nórt di e islanan ABC a 
mira un boto ta nabega sumamente rápi- 
do, un asina yamá Go Fast. 

Zr. Ms. Groningen a cambia su direccion 
p’e boto. E helicópter NH-90 a sa di stóp 
e Go Fast y compañá esaki te ora cu e 
interceptor a yega. 

E droga y e tripulante a wórdo tumá abor- 
do di Zr.Ms. Groningen pa su siguiente 
dia keda entregá na Guardacosta. 

Pa discuti riba e proximo Cumbre di Comercio pa San Nicolas 

Minister Ruiz-Maduro a reuni cu 
San Nicolas Business Association 





DIAMARS mainta Minister Xiomara Ruiz-Maduro 
a reuni cu San Nicolas Business Association Aruba 
riba e ultimo desaroyonan. 

Dentro di poco SNBA lo organisa un Cumbre di Com- 
ercio pa San Nicolas pa cual nan a extende un invita- 
cion. 

E mandatario ta contento di mira cu SNBA ta trahan- 
do pa incentiva proyectonan pa San Nicolas y Pariba 
di Brug en general. 

Den e vision di Gabinete Wever-Croes pa economia di 
nos pais tin atencion special pa desoroyo na San Nico- 
las. Durante e reunion Minister Xiomara Ruiz Maduro 
a brinda un copia di e Maneho Economico na Presi- 
dente di SNBA pidiendo e organisacion pa nan sosten 
den e trabou cu mester keda realisa p’asina San Nico- 
las por conoce un desaroyo sostenibel na bienestar di 
henter Aruba. 

Minister Ruiz-Maduro ta gradici SNBA pa nan trabou- 
nan y a expresa di ta contento di por sostene SNBA su 
trabounan atrabes di e experticio di sr. Nassy, kende 
e mandatario a pone na disposicion di e organisacion. 

Homber cu problema mental 

A trata di benta su bisiña over 
di balcon for di dos piso di un 
compleho di apartamento 



TABATA siman pasa diaranson 
na un compleho di apartamento na 
Piedra Plat, e homber Sean R, L. 
M. (31), kende ta sufri di problema 
serio mentalmente tabata razo y a 
hisa su bisiña Kiran M.R. (43) y a 
trata na bent’e for di e di dos piso 
di e compleho di apartamento ca- 
minda nan ta bibando. Afortunada- 
mente e bisiña a logra scapa di e in- 
tento di asesinato aki. 

Tabata diaranson anochi algo 
prome cu 8’or, cu e victima Kiran 
M.R. a yega su cas y manera cus- 
tumber ta staciona su auto dilanti 
di e compleho di apartamento, su 
apartamento ta keda riba e di dos 
piso, na momento cu el a bay subi 
e trapi, el a mira cu full ariba n’e 
trapi su bisiña Sean para. Mesora 
el a nota cu su bisiña tabata mustra 
basta agresivo. 

Kiran a subi e trapi y a pasa ban- 
da di dje, te hasta a bise bon nochi. 
Pa su sorpresa Sean a gar’e na su 
schouder y mey-mey su pia, dje el a 
hise na halto y a pushe n’e rand di 
e balcon di e di dos piso, cu e inten- 
cion di benta Kiran over di e rand 
di balcon. 

Kiran a spanta y mesora a tene na 
un pilar p’asina evita cu e lo por 
wordo benta for di e di dos piso. Ki- 
ran a cuminsa grita puntrando Sean 
pakico e ta haciendo esaki cune, 
Sean tabata hopi razo. 


E mama di Sean a tende e grita- 
mento mesora a core sali pafo. 

E mama a papia algo cu su yiu y 
asina el a laga Kiran los. 

Mesora e mama a hiba Sean paden 
y Kiran tur spanta, despues di a 
scapa di un morto cruel, a core dren- 
ta den su apartamento. Mesora el a 
pidi pa presencia di Polis y a avisa e 
doño di e compleho di apartamento. 

Na momento cu Polis a yega n’e si- 
tio, e mama y Sean bandona e si- 
tio, nan a bay den auto di e mama. 
Pero un rato despues nan a regresa, 
Sean a baha for di auto y tabata 
keda mira den direccion di Kiran, 
djey el a cuminsa hisa man hacien- 
do señanan provocativo, pero esaki 
no a dura mucho, paso mesora Polis 
a detene Sean. 

Keho oficial di intento di asesinato 
a wordo entrega y asina Sean R.L.M 
a keda deteni. 


Na Aruba tin masha hopi hende 
cu problemanan mental, den cada 
bario tin e hendenan aki ta biba, 
pero nan ta keda bou tratamen- 
tonan special p’asina por ta calmo 
y asina evita cu nan por haci daño 
na otro. 

Dos aña pasa tabata tin e caso tris- 
to na Boegoeroei caminda un oficial 
di Polis a perde su bida durante un 
asistencia den cual un persona cu 
ta sufri di enfermedad mental taba- 
ta razo y a agredi e oficial di Polis 
fatalmente. 

Mirando cu no tin un lugar pa in- 
terna tur e hendenan aki, mayoria 
bes ta opta pa laga nan bay cas, 
pero nan ta keda bou tratamento y 
salubridad tin un team special cu ta 
pasa bishita e pashentnan p’asina 
percura cu nan ta haya nan medi- 
camentonan pa nan keda calmo y 
por tog funciona den comunidad. 

MEP ta reacciona 

"Arthur Dowers, un politico fracasa, 
frustra, envid oso y kende te dia di 
awe ta yora e stoel di Minister" 


UNbiaha mas a keda demostra e siman 
aki cu practicamente henter e gang di 
politiconan di AVP por wordo cataloga 
como mentiroso y envidioso di alto 
nivel. 

Seguramente un di e envidiosonan aki 
t’e politico fracasa Arthur Dowers, un 
homber sumamente frustra y rencoroso 
y kende te cu e dia di awe ta yora e stoel 
di Minister di Husticia cu el a ocupa sin 
pena y dolor durante e regimen di Mike 
Eman, segun MEP den un comunicado.. 

MENTIRA FLAGRANTE DIAVP 
For di su ultimo comunicado un y tur 
por a comprende cu Dowers no a keda 
nada contento, despues cu el a tuma 
nota di e relato extenso cu Minister 
Xiomara Ruiz Maduro a publica e siman 
aki unda e Minister a hustifica cu luho 
di detaye tur e biahenan di trabao cu el 
a haci durante e ultimo 2 añanan, e.o. 
cu el a keda den total 59 dia den exterior 
y no loke AVP kier bende comunidad 
insinuando cu esaki tabata 111 dia. Un 
mentira flagrante cu a bonce bek mahos 
den cara di e mentirosonan di AVP 

CREDIBILIDAD FINANCIERO 

Sin duda cu gran parti di e biahenan 
aki di Minister Ruiz-Maduro tabata pa 
recupera e credibilidad financiero di 
nos pais cu a bay completamente perdi 
durante e 8 añanan di destruccion di 
AVP 

Arthur Dowers a lubida hopi liher con 
bao di Gabinete Mike Eman e Credit 
Rating di nos pais - tanto di Fitch como 
Standard & Poor’s - a wordo downgraded 
te na BBB-, despues cu AVP a haya na 
2009 for di Gabinete Oduber y MEP un 
pais Aruba prospero cu un Credit Rating 
di A- y un Outlook Stable. 

Hecho ta cu den e añanan 2013 y 
2014 cu nos pais a wordo downgraded, 
Dowers tambe a forma parti di e 
gang di bandidonan cu a destrui nos 
finansa publico, te cu esaki a yega na 
intervencion di parti di Hulanda cu un 
KB, Aanwijzingy Supervision Financiero 
di CAFT riba Gabinete Eman. 


BISHITANAN A RESULTA FRUCTIFERO 
Ta danki na intervencion di nos Minister 
di Finansa Xiomara Ruiz Maduro y su 
bishitanan na e institutonan financiero 
internacional Fitch, Standard & Poor’s y 
IMF cu awe nos pais ta gosa di confiansa 
completo di e institutonan aki y cu 
Aruba tin un credibilidad financiero 
positive, segun MEP 
E biahenan aki ta mustra cu e Minister 
ta serio den su trabao y kier lo mihor pa 
nos pais den e mercado internacional. 

Y ultimamente IMF tambe a traha un 
raport sumamente positivo pa loke t’e 
perspectiva economico den e proximo 
añanan. Pues tur e logronan aki no 
a cay for di cielo ya cu esaki a rekeri 
intervencion directo di bishitanan 
necesario di Minister di Finansa, 
Xiomara Ruiz Maduro n’e institutonnan 
aki. 

ENVIDIA Y SED PA PODER DIDOWERS 
Tambe den su envidia y sed pa poder 
Arthur Dowers no por a keda sin lansa 
su mentiranan di biahenan cu nos 
Minister di Finansa supuestamente lo a 
haci pa Fiji y Bora Bora, pero cu tur ta 
mentiranan cu por sali solamente for di 
un mente frustra y contamina manera 
di Dowers. Sinembargo e mentiroso aki 
no a papia mes di e biahe cu Minister 
a haci pa Tahiti logrando pa Aruba 
haya un suma na donacion di 13 miyon 
euro y p’asina institui un facultad na 
Universidad di Aruba. Aki si campana 
a guli e lenga largo! Cu Minister di 
Finansa Xiomara Ruiz Maduro a 
biaha pa Bonaire, Corsou y Hulanda 
(Arubadag) pa representa su pais n’e 
actividadnan di dia nacional y cultural 
ta parti di su encargo como Minister 
di Cultura tambe. Ta ken Dowers kier 
pa representa Aruba n’e actividadnan 
aki anto? E ex-Hefe di Polis Hulandes 
Europeo cu bao di Gobierno di Dowers 
a fungi como Director di Departamento 
di Cultura? Of e ex-Minister Canades 
cu no sa un pataca di e cultura Arubano? 
Ta den e berguensa aki Dowers kier p’e 
pueblo Arubano pasa aden? 

Hecho ta cu bao di e Gobierno actual 
nos Minister no a bay cu un batayon 



Fitcli Downgrades Arubatb 'BBB-'; 
OutlookRevisedto Stable 


□ □□□ 


NEW YORK. Jul 23.2014 (BUSINESS WIRE) F.tc*> RatinRSlusckMTW-ded 
Afuba s lonR teu** (oreicn and local cuneocy Issuer Drfault PatinRs (IDRs) to 
'88B ‘irotn BBB' EitchhasaJsodowngradcdthe Issueratinsson Aruba's scnlor 
unsecured torcign and tocal currency bonds to BBB ’ trort 'BBB. The Rating 
Outtooks on the lonK-tcrm IDRs have becn rcvised to Stablc fi om Ncgalive |n 
addition, Fltch has downgradctl AruUa s Country Ceillni to BflO frotn ‘A and 
affamcd thc shçrtterm (ofeign c*i»rençy IDR at ‘F3' 


di coordinador y prensa comprometi 
manera e amo di Dowers, esta Mike 
Eman a haci durante 8 aña largo. 
Papiando di biahenan di Ministernan lo 
ta bon pa Dowers splica pueblo dicon su 
lider y amo Mike Eman mester a lease 
un avion jet cu placa di Utilities, esta 
placa di pueblo pa bay firma un contract 
corupto di 2000 pagina cerca su amigo 
Maduro na Caracas, Venezuela? 

Aki den un solo tiro mas di 70 mil dolar 
a wordo malgasta riba custia di pueblo. 
Splica pueblo di e biahe bergonsoso aki 
of keda keto pa semper! 

UN MENTALIDAD ANTIARUBIANO 
Sin duda cu Dowers ta un politico fracasa 
y cu un mentalidad anti-Arubiano ya cu 
tempo e tabata Minister di Husticia el 
a demostra di ta un gran destructor di 
e pais aki na momento cu el a elimina e 
helicopter di Polis, a destrui e 2 radarnan 
Raytheon pa cuida nos costanan y cual 
helicopter y radarnan mester a preveni 
pa droga, arma y ilegalnan drenta nos 
pais. Tambe Dowers a percura pa elimina 
e shelter di ex-Hotel Central pa laga tur 
e adictonan los y pesta henter centro 
di ciudad. Dowers no a interesa mes cu 
criminalidad a aumenta drasticamente 
durante su periodo como Minister, 
pero lo unico cu e tabata interesa den 
dje tabata pa aparentemente previlegia 
su esposa cu contractnan lucrativo di 
abogacia cu ta core den 300 mil florin. 
Seguramente e haragan tambe lo a come 
for di e bolo aki. 

Finalmente, pueblo mes por mira con 
hamber y sed pa poder ta pone un 
polizonte manera Dowers haci saltonan 
mortal y ta demostra e sinberguenseria 
cu ta reina den e politiconan di AVP 

Divi Resorts a tuma den su servicio 

Ferry Zievinger p'e posicion di General Manager na Divi Village 
Golf & Beach Resort y di Divi Dutch Village Beach Resort 

Un otro Arubiano, Ferry Zievinger ta tuma e posicion aki entrante 1 di september awor 



FOR RENT 


Timeshare - Aruba Beach Club 
1 Bedroom Deluxe Suite 
Week: 13-17 Aug 2019 
Price: $600 
Please Call: 594-0909 



Divi Resorts ta hyando bon-bini na un otro cara fesco den su man- 
agement team na Aruba. Un nativo di Aruba den persona di Ferry 
Zievinger, kende lo bira e proximo General Manager di Divi Vil- 
lage Golf & Beach Resort y di Divi Dutch Village Beach Resort, 
entrante 1 di september awor.. 

u Mi ta premira di por comparti mi 35 aña 
di experiencia cu e vision di e compania, cu 
ta dispuesto pa surpasa su frontera”, Ferry 
Zievinge a duna di conoce. u Mi kier garantisa 
cu tur esnan cu haci nan plannan pa bishita 
Aruba, nos resortnan semper lo ta wordo 
considera di nan escogencia pa nan 
hospedahe y asina nan por tin confianza 
den nan experiencia vacacional..” 

E cambio grandi aki ta bin despues cu algun siman cu Divi Aruba 
Phoenix Beach Resort a anuncia cu Pearl Lake a keda promovi 
como General Manager, tumando e posicion cu Gerrit Griffith ta- 
batin y kende awor ta retirando despues di 43 aña cu Divi Resorts. 


Ferry Zievinger su experiencianan anterior tabata e.o. Director di 
Food & Beverage na Marriott na Curaçao, General Manager, Ho- 
tel Manager y Food & Beverage Director di Sandals Resorts den 
Caribe y tabata Regional General Manager pa Sandals Corporate 
Team. 


“Nos ta masha excited pa yama bon bini na sr. 
Zievinger, otro miembro di Divi family,” asina 
Marco Galaverna, Divi Resorts President & 
COO a duna di conoce. 

“Como un local cu su background extensivo den 
negoshi di hospitalidad, nos ta sinti cu e ta e 
perfect fit p’e trabao aki y lo sa di hiba e resort- 
nan aki na un otro nivel” 


Photos 

https: / /hit. ly / 2K2gDJS 

E liña blanco pinta zig 
zag riba caminda #NO 
ta den nos ley di trafico 

Pero nos ta "monkey see, monkey do" 



ULTIMO dianan, nos automobilistanan ta tu- 
mando nota di pintamento riba caminda y for di e 
investigacion cu a ser haci, ta resulta cu den caso 
cu e ta den ley “nan” lo mester a saca un afkon- 
digingsblad cu e Landsbesluit den dje, pero esaki 
no t’e caso.Tambe mester a wordo publica den tur 
medio di prensa escrito y television pa pone pueblo 
na altura. 

Pero manera custumber NINGUN hende no a 
wak ni tende nada. “Nan” ta just yega pone of pin- 
ta cos y zoek het maar uit!! Y como cu nos ta gusta 
copia, “monkey see, monkey do”, esaki tambe lo t’e 
caso. Na Hulanda e kiermen cu bo ta acercando 
un peligro bijvoorbeeld: Na un cruzada; Na un ze- 
brapad; Na un caminda cu treinnan ta cruza; We- 
gversmalling etc. etc. 

Unico teken riba wegdek cu ta geregeld den ley 
akinan ta: Doorgetrokken streep; onderbroken 
streep; sergeant strepen; zebrapad; gele doorget- 
rokken streep riba trottoir; fiets riba fietspad pin- 
ta y pijlen den sorteervakken. 

Laga expertonan bin splica kico esaki ta na Aruba. 


Johns®n 

notary services 


AUCTION 

THURSDAY 
SEPTEMBER 12, 2019 

On Thursday September 12, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of 
Aruba: 


A condominium locally known as 

BLUE RESIDENCES 
PENTHOUSE 2-3 

locally recorded as First Division Section K number 4260-A index nrs. 81, 
241 and 242, consisting of the exclusive right to use a condominium in the 
Blue Residences ll-tower situated on the 7th and 8th floor & a 10.859 / 
100.000 undivided share in the "Blue Residences" Building and Facilities 
situated at Irausquin Boulevard 266, Eagle, Aruba, and the exclusive right 
to use of 2 parking places & for each parking place a 1 /10.000 undivided 
share in the "Blue Residences" Building and Facilities situated at Irausquin 
Boulevard 266, Eagle, Aruba. 

Starting bid: US$ 548.000,-- 


A residential house, locally known as 

SABANA BASORA NOORD 178 

standing on a parcel of public land, 544 m2 in size, situated at Sabana 
Basora in Aruba, locally recorded as Third Division Section G number 
2525. The lease rights expire on April 2, 2058. 

Starting bid: Afl. 160.160,-- 


AUCTION NOTARY: T.R. JOHNSON 

• The auction is subject to the general conditions for foreclosure auctions and 
special auction conditions which will be determined by civil law notary T.R. 
Johnson. 

• The auction will take place by raising bids (in Dutch: “bij opbod”) and by 
decreasing bids (in Dutch: “bij afmijning”), in one session. 

• Seller has the right to not accept any bid, at his sole discretion. 

• The auction may be stopped or postponed at any time. 

• Each bidder must be able to submit a bankguarantee issued by a reputable 
bank in Aruba to the amount of the highest bid increased with an amount 
equal to the auction costs. 

• A private bid can be submitted until August 28, 2019, 5 PM. 



WWW.JOHNSONNOTARY.COM 

AFJJBA 

CM 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Fundacion CineAruba cu un 
otro nochi di pelicula gratis 



AWE diahuebs ler di augustus Fundacion CineAruba ta presenta un bi- 
aha mas nochi di pelicula gratis. E biaha aki lo tin presentacion di un co- 
media Argentino titula ‘Re Loca.’ 

E lugar ta keda mescos, cu ta Ateliers ’89 situa na Dominicanessenstraat 
34, schuin tegenover di Maria College Mavo na Playa. Porta ta habri 7.30 
y e pelicula ta cuminsa 8’or di anochi. 

E nochi lo inicia cu CineAruba su programa di Shortcutz Aruba y e siman 
aki lo tin presentacion di un otro pelicula cortico local dirigi pa Ronney 
Dotel titula: ‘Time Frame’. 

E pelicula tabata parti di e proyecto di 48 ora Bonaire cu porcierto e aña 
aki Aruba lo tin su propio version. 

E inscripcion pa participa na 48hfp Aruba a habri caba y tin gruponan cu 
ya caba a registra. E competencia lo ta den e prome fin di siman di october 
e aña aki. 

E pelicula cortico ‘Time Frame’ a gana varios premio e.o. mihor director, 
mihor actor, mihor cinematografia y mihor sound design. Publico lo tin e 
oportunidad pa wak e pelicula ‘Time Frame’ y tambe lo bay splica mas to- 
cante e competencia di 48 ora Aruba. 

E entrada ta completamente gratis p’e nochi di pelicula di e siman aki. E 
actividad aki ta wordo haci specialmente p’e temporada di augustus y ta 
conta cu e apoyo di Ateliers ’89 y Playa Liquor & Bottling Company NV. 

Mas informacion di e actividad aki y di tur CineAruba su actividadnan, por 
haya nan riba su pagina di Facebook cu ta wwwfacebook.com/cinearuba. 

Di acuerdo cu Oficina di Estadistica 

Pnjs di bienes y 
servicio conoce 
aumento atrobe 

Pa luna di juni 



E canasta di consumo di e CPI ta consisti di 
452 bienes y servicionan. Compara cu mei 2019, 
51.3% di e bienes y servicionan aki a conoce un 
aumento di prijs causando un efecto di 1.05 
ppt, mientras cu 21.0% ta mustra un caida di 
prijs, cu a contribui cu un efecto di -0.35 ppt y 
p’e restante 27.7% no tabatin cambio den prijs. 
Prijsnan di bienes a subi cu 0.6% na juni 2019 y 
a causa un efecto di 0.35 ppt riba e CPI di juni 
2019. 

Prijsnan di servicionan a conoce un aumento di 
0.9% y a causa un efecto di 0.34 ppt. 

E CPIC (core inflation) - CPI excluyendo e 
efecto di energia y cuminda - a registra na juni 
2019 un subida di 3.8%, cu ta 3.0 ppt mas hal- 
to compara cu e periodo corespondiente di aña 
pasa (0.8%). 

E indice di energia - cu ta consisti di e produc- 
tonan: electricidad, awa, gasolin y diesel a reg- 
istra un subida di 2.8%, cu ta 3.7 ppt mas halto 
compara cu e periodo corespondiente di aña 
pasa (-0.9%). 

E indice di cuminda a registra un subida di 
11.1%, cu ta 7.8 ppt mas halto compara cu e 
periodo corespondiente di aña pasa (3.3%). 

E bestaansminimum pa un hogar consistiendo 
di dos (2) adulto y dos (2) mucha (edad 0-14 
aña) na juni 2019 ta Afl. 4,790, mientras cu pa 
un hogar di un (1) adulto e suma ta Afl. 2,281. 


Johns®n 

notary services 

AUCTION 
THURSDAY 
SEPTEMBER 12, 2019 


On Thursday September 12, 2019, at 11 AM, at the 
Conference Room of the Chamber of Commerce, Aruba, will 
be auctioned in public. ex. art. 3:268 jo. 3:254 Civil Code of 
Aruba: 


A residential house, locally known as 

BUBALI 41-D 

standing on a parcel of public land, 736 m2 in size, situated 
at Bubali in Aruba, locally recorded as First Division Section 
K number 3641. The lease rights expire on December 17, 
2073. 

Starting bid: Afl. 240.000,-- 


A residential house, locally known as 

COCHINILLA 54 

standing on a parcel of full ownership land, ca. 590 m2 in size, 
situated at Papilon in Aruba, being a part of the parcel as 
further described in measure document 5 M 98 /1967, with 
index number D 12352. 

Starting bid: Afl. 262.000,-- 


AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 

A private bid can be submitted until August 28, 2019, 5 PM. 


WWW.JOHNSONNOTARY.COM 

Minister Dangui Oduber, contento cu Hunta di Supervision 
ta atende caso di LAB Hospital cu tur seriedad 

lln cos ta sigur, 
esnan responsabel 
lo tin cu paga p'e 

Hamas por permiti pa haci negoshi cu salud di hende 



LlON KING 


5:0015:5017:4018:30110:20| 11:10 
SAT 

2:2013:1015:0015:5017:4018:30110:20| 11:10 

2:2013:1015:0015:5017:4018:30 _ 

(|U MON-SUN 1:1512:0513:501 4:4516:2519:00 


WITH SPANISH SUBTITLES \ñ\ 


O M0N-THU 
FRI 5:00 
SAT 2:50 
SUN 2:50 


5:00 

7:10 

5:00 

5:00 


7:10 

9:20 

7:10 

7:10 


9:20 

11:30 

9:20 | 11:30 
9:20 


MON-THU & SUN 2:50 5:25 | 8:00 
FRI-SAT 2:50 | 5:25 | 8:00 | 10:35 


TOM HOLLAND | SAMUEL L. JACKSON 





WITH SPANISH SUBTITLES |PG-13| 

© MON-THU & SUN 2:55 | 5:35 | 8:20 
FRI-SAT 2:55 | 5:35 | 8:20 | 11:05 


JOHN TRAVOLTA | MORGAN FREEMAN 

THEPOISON 

ROSE 

n 

M0N-THU& SUN 
7:25 | 9:35 
FRI-SAT 

7:25 | 9:35 | 11:45 


EE3T5 


o 


m 

MON-FRI 4:55 
FRI-SAT 2:45 | 4:55 


KAYA SCODELARIO | BARRY PEPPER 

CRAWL 

WITH SPANISH SUBTITLES [H 

© MON-THU&SUN 
1:05 13:1015:15 
7:20 | 9:25 
FRI-SAT 

1:05 13:1015:15 
7:20 9:25 1 1:30 


OPENING AUGUST 8: 

THE ART OF RACING IN THE RAIN 
DORA & THE LOST CITY OF GOLD 


THE MAGIC OF THE MOVIES 
ON YOUR MOBILE DEVICE 


App Store 


Google Play 


MANERA a bira conoci di e posibel caso di fraude n’e labo- 
ratorio na hospital, Minister Dangui Oduber a tuma accion di 
inmediato. 

Un carta di caracter di urgencia e ser manda p’e Hunta di 
Supervision di hopsital cu e instruccion pa cuminsa di inme- 
diato cu un investigacion forensico p’asina por determina si 
e acusacionnan cu a wordo haci tin base y por wordo prueba. 

Minister Oduber ta satisfecho cu e Hunta di Supervision a at- 
ende e caso aki cu tur seriedad cu e mester wordo atendi. Pa 
Minister Dangui Oduber lo ta inaceptabel pa haci negoshi cu 
salud di hende. E acusacionnan ta hopi serio y grave. 

E Minister a duna di conoce cu e investigacion lo wordo haci 
pa un compania di Corsou cu lo ta uno completamente inde- 
pendiente. 

Minister Dangui Oduber y e directiva ambos ta mira e serie- 
dad di e caso aki. E mandatario ta di pensamento cu esnan cu 
mester wordo teni responsabel t’esnan culpabel di e posibel 
fraude aki. E investigacion lo mester determina kende t’esnan 
responsabel y esakinan lo mester paga pa esaki. 

E Minister ta expresa: “Mi ta satisfecho cu e investigacion aki 
lo cuminsa y esaki mester ta un les tambe pa tur cu kier trata 
na haci negoshi cu salud di hende”. 

E investigacion mes lo dura algun siman segun e mandatario. 
Finalmente e mandatario a expresa cu ainda e no kier antici- 
pa riba e resultado, pasobra awor e investigacion lo bay cum- 
insa, pero si e mandatario kier a pone enfasis riba e hecho cu 
si wordo prueba loke ta ser bisa, lo tin consecuencianan serio. 

Aviso pa calor 
excesivo debi cu nos 
ta acercando e part 
di mas calor di aña 


DI acuerdo cu Servicio Meteologico, nos ta 
acercando e temporada di aña cu lo bay sinti 
mas calor cu normal. Esaki t’e lunanan di 
augustus, september y october. Combinacion 
di temperatura halto y percentahe halto di 
humedad ademas di un biento menos fuerte 
cu normal lo pone cu por sinti malestar. 

Temperaturanan maximo di e siguiente lu- 
nanan lo por escala di 34°c (93 f) pa 36°c (97 
f), percentahe di humedad den 85 te 90% of 
mas lo contribui na un indice di calor 
(temperatura aparente) rond di 43° c (109 f) 
te 46° c (115 f) cada dia. 

E calor y humedad halto lo no baha mucho 
anochi cu temperatura bahando solamente 
te un minimo di 27°c (81 f) te 29°c (84 
Esaki lo aumenta e peligro pa hendenan cu 
no por haña un lugar adecua pa refresca nan 
curpa. 

Calor excesivo t’e asesino di tempo nr. 1. 
Hende mester ta prepara p’e peliger cu calor 
excesivo ta ocasiona.. 

Mucha chikito, hende grandi y hende cu 
malo di curazon t’esnan mas expone. limita 
actividad pafo di cas pa oranan tempran di 
mainta of ora solo baha. Si bo tin un airco cu 
ta funciona uze, of a lo menos habri bentana 
pa laga aire pasa y circula. 

ACCION DI PRECAUCION.... 

Un aviso pa calor excesivo ta nifica cu un 
periodo di temperatura halto ta wordo spera. 
E combinacion di temperatura y humedad 
halto lo combina pa crea un situacion den 
cual malesa causa pa exposicion prolonga 
na temparatura halto lo por presenta. Bebe 
hopi likido, keda den kamber cu airco. Keda 
aleha for di solo y ademas bisti paña licht di 
color; preferiblemente blanco. 


Johns®n 

notary services 

AUCTION 
THURSDAY 
SEPTEMBER 12, 2019 


On Thursday September 12, 2019, at 11 AM, at the Conference 
Room of the Chamber of Commerce, Aruba, will be auctioned in 
public. ex. art. 3:268 jo. 3:254 Civil Code of Aruba: 


A residential house, locally known as 

SAFIR 6 

standing on a parcel of public land, 715 m2 in size, situated at 
Safir in Aruba, locally recorded as Second Division Section A 
number 875. The lease rights expire on April 4, 2060. 

Starting bid: Afl. 2.053.400,-- 


A commercial building locally known as 

B.J. Van de Veen Zeppenfeldtstraat 
8,10 & 12 & Van Renselaerstraat z/n 

standing on a parcel of public land, 442 m2 in size, situated at San 
Nicolas in Aruba, locally recorded as Fourth Department Section 
A number 297. The lease rights will expire on August 28, 2072. 

No minimum starting price will be used for the 
auction of this property. 

Only serious offer will be considered. 

AUCTION NOTARY: T.R. JOHNSON 

The auction is subject to the general conditions for foreclosure auctions 
and special auction conditions which will be determined by civil law 
notary T.R. Johnson. 

The auction will take place by raising bids (in Dutch: “bij opbod”) and 
by decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a 
reputable bank in Aruba to the amount of the highest bid increased with 
an amount equal to the auction costs. 

A private bid can be submitted until August 28, 2019, 5 PM. 


For more information: 


WWW.JOHNSONNOTARY.COM 

"Kid$ BIZ Market II" 



Departamento di Asunto Economico, Comercio y Industria/ 
IDEA como parti di Ministerio di Finanza, Asunto Econom- 
ico y Cultura a organisa un proyecto educativo p’e muchan- 
an di entre 9 te cu 13 aña. E nomber di e proyecto aki yama 
“Kid$ BIZ Market II”, y a tuma lugar na Departamento di 
Asunto Economico riba 29 y 30 juli 2019. 

Den e proyecto aki e muchanan a ricibi educacion empre- 
sarial y el a yuda e muchanan reconoce oportunidadnan 
comercial. E muchanan a haya informacion di ki tur un ne- 
goshi ta encera, con pa maneha un negoshi y a stimula nan 
tambe por bira un futuro comerciante. 

Nan a haya informacion tocante producto, cliente, plan pa 
negoshi, sistema, servicio, promocion y financiamento. Nan 
a siña con pa genera placa dor di haci actividadnan comer- 
cial for di un edad hopi jong. 

Tur esaki nan a siña den e prome workshop di “Get kids 
started as entrepreneurs”, presenta dor di sr. Dave Mar- 
tinus . Certified Business Coach di e famoso compania Ac- 
tionCOACH Aruba . 

Den e di dos workshop “Bringing the SDGs to the kids: 
The World we want” presenta dor di sr. Marc Croes, Pol- 
icy Advisor na Departamento Asunto Economico . seccion 
Sustainable Development Planning (SDP), a presenta tur 
e 17 metanan pa un bon desaroyo sostenibel pa Aruba y 
mundialmente (SDGs: Sustainable Development Goals). E 
muchanan a haya e oportunidad di kies cua meta nan ta 
haya mas importante pa nan y por a splica pakico nan a 
haya e meta ey importante. 

Di e manera aki nos ta apoyando nos futuro empresarionan 
y haciendo nan mas consciente di nos metanan pa un Desa- 
royo Sostenibel di Agenda 2030 di Nacionan Uni. 



Sres.Ludwig Rasmijn y Randy Maduro di Departamento 
di Agricultura, Cria y Pesca Santa Rosa a presenta e di 
tres workshop “Making Agriculture ‘Cool’ for Kids: Kids 
Agripreneur in the making”. Nan a siña e muchanan plan- 
ta un simiya y tambe con pa haci traspaso di un mata herb- 
al pa otro pochi y tambe con pa cuide. Den e presentacion 
nan a haya informacionnan hopi amplio y valioso tocante 
plantacion y con pa cuida un mata. Por a nota e felicidad di 
e muchanan ora cu nan tabata traha cu e tera di mata pa 
nan a planta nan mesun mata. 

Den e di cuatro workshop: “Discover and get to know our 
money-security features” presenta dor di sra. Kristel de No- 
brega, sra. Elmelynn Croes y sra. Lisette Buckley di Banco 
Central di Aruba, e muchanan a siña hopi manera con pa 
reconoce e elementonan di seguridad di e biyetenan nobo di 
Aruba y con pa reconoce cu esaki por ta uno falsifica. Nan a 
siña e impresion di tactilidad halto, elementonan pa perso- 
nanan cu deficiencia visual, strepi 3D cu movecion, inkt cu 
ta cambia di color, strepi briyante, marca di awa, registro 
transparente, micro-texto y imagenan y na final e impre- 
sion di luz ultraviolet. 

Tambe no a informa nan di e significacion di cada color riba 
e biyetenan di 10, 25, 50, 100 y 200 florin. Esaki tabata un 
workshop hopi educativo pa nos muchanan, mirando cu a 
introduci e serie nobo di e biyetenan dia 3 juni 2019. E serie 
nobo aki di 2019 lo re-emplasa completamente e serie exis- 
tente di 2003, cu ta actualmente den circulacion. 

For di 28 februari 2018, IDEA a inicia e proyecto cu yama 
“Kidpreneur$ With Big Ideas” cu ta specialmente p’e 
muchanan cu ta bishitando e 9 ‘Traimerdianan’ na Aruba. 


<Sigui na pagina 13 > 

Pa duna oportunidad na otro muchanan cu no ta bishitan- 
do ‘Traimerdia’, IDEA a dicidi di organisa un proyecto cu 
yama “Kid$ BIZ Market”, yena cu workshop y actividadnan 
cu por educa, stimula y inspira nan pa nan bira un futuro 
comerciante. 

E proyecto aki a inicia aña pasa den vakantie durante luna 
di october y a continua cu e di dos parti den vakantie grandi 
e aña aki. Aña pasa nos a logra haya 32 mucha y e aña aki 
nos mester a cera e registracion na e maximo di 31 mucha. 
E interes ta hopi grandi di parti mayornan p’e workshop 
riba tereno di ‘Entrepreneurship’ pa nos muchanan. 

Den e grupo aki nos tabatin muchanan cu ta yiu y nieto/a 
di comerciantenan grandi den nos comunidad. E meta di 
IDEA ta pa stimula y contribui n’e formacion di futuro co- 
merciantenan pa Aruba. Na final di e proyecto, tur 31 par- 
ticipante a ricibi un certificado di participacion. 

E intencion di e proyecto aki ta e.o. p’e muchanan por par- 
ticipa n’e Kidpreneur$ Bazaar cu lo organisa pa fin di no- 
vember 2019 dor di Departamento di Asunto Economico/ 
IDEA p’asina nan haya e oportunidad pa bende nan pro- 
ducto of servicionan cu nan mes a crea.IDEA ta gradici 
tur su partnernan y presentadornan e.o. Departamento di 
Asunto Economico, ActionCOACH Aruba, Departamento 


di Agricultura, Cria y Pesca Santa Rosa, Banco Central di 
Aruba, sr. Marc Croes, sra. Clarina Geerman, sra. Zulema 
Dabian-Erasmus y Directora sra. Maria Dijkhoff-Pita pa 
yuda haci e proyecto aki un realidad. Nos ta hopi gradici 
na sra. Naline Heilbron di Ha’Bon Aruba p’e bunita regalo 
pa nos presentadornan. Un regalo sigur hopi di aprecia pa 
motibo cu e habonnan aki ta traha na man na Aruba dor di 
personan special y cu hopi dedicacion y cu bunita detaye. 

Tambe IDEA ta gradici sra. Indira Tupez, sra. Hannah Ar- 
ends y sra. Gerlin Wernet cu a yuda boluntariamente como 
juffrouw pa nos muchanan y tambe na tur e coleganan di 
DEZHI cu a yuda haci e proyecto aki un realidad. 

IDEA ta gradici inmensamente tur mayor cu a pone nan 
confiansa den nos y tambe n’e muchanan pa nan partici- 
pacion activo den nos proyecto di Kid$ BIZ Market II. Du- 
rante e dos dianan di e proyecto, IDEA por a nota cu Aruba 
tin hopi talento comercial entre nos muchanan. 

Nos di IDEA ta desea tur e muchanan hopi exito cu nan cre- 
acion di nan producto of servicio pa nos siguiente actividad 
cual t’e Kidpreneur$ Bazaar cu lo tuma luga fin di novem- 
ber 2019. 

Por sigi nos riba Facebook page @Idea-Aruba pa mas work- 
shop y otro actividadnan di IDEA den futuro. 

A conta cu participacion di 1 75 mucha 

Hospi Bondi Camp un 
bes mas yena di color 

E aña aki atrobe a tuma lugar e tan gusta Hospi Bondi 
Camp di Dr. Horacio E. Oduber Hospital. Pa 27 aña 
largo empleadonan ta trece nan yiunan of nieto duran- 
te vakantie grandi pa gosa durante dos siman. 

E muchanan a disfruta di un programa super varia 
yena di actividad rond di Aruba pa 2 siman largo. 

E aña aki a conta cu participacion di 175 mucha, 78 
lider, assistent y boluntario pa yuda e comision. E or- 
ganisacion di Hospi Bondi ta existi pa 27 aña di cual 
Noralfa Eckmeyer ya pa 5 aña ta na cabes di e organ- 
isacion hunto cu otro 2 persona. 

Manera tur otro añanan, e prome dia a cuminsa riba 
un dialuna, unda a parti e muchanan den grupo, canta 
himno di Hospi Bondi y despues a cana bay lama. 

Otro actividadnan cu tabatin p’e muchanan tabata 
Phillip Animal Garden, Butterfly Farm, Bowling, Ayo 
Rock Formation, Jaburibari. Tambe e aña aki tabatin 
un sorpresa p’e muchanan diahuebs, unda a bay Cas di 
Cultura y por a scucha e orkesta di Aruba Symphony. 

Noralfa Eckmeyer, lider di Hospi Bondi Camp, a duna 
di conoce cu e dos simannan a bay hopi bon y tabatin 
hopi sorpresa na ultimo ora. 

Dilanti di un publico grandi di mayornan, e muchanan 
a clausura e camp cu diferente presentacion di baile 
basa riba e tema “Color me Crazy”. 

E lidernan y assistentenan tambe a organisa un baile 
pa termina e camp cu yen di alegria. Aunke cu ta de- 
pende di directiva di hospital, Noralfa Eckmeyer ta 
spera pa otro aña nan t’ey bek cu Hospi Bondi Camp. 

E organisacion di Hospi Bondi Camp ta gradici Hunta 
Directiva di Hospital pa duna nan e oportunidad pa or- 
ganisa e camp un bes mas. Gradicimento na tur depar- 
tamento di Hospital cu contribui di un of otro manera 
na haci e camp posibel. 

Tambe na ABV ta manda palabra di danki p’e regalo 
cu nan a ricibi. Danki grandi ta bay na tur e lidernan, 
tur e miembronan di comision y bolutantarionan cu t’e 
curazon di e camp. Sin boso e no lo ta posibel! 

Plataforma Hobennan Profesional ' Tienda di Ley': 

Rumbo pa su prome aniversario 

'Nos compromiso ta pa informa comunidad di nos leynan y nan derechonan' 



DEN e ultimo luna nos lectornan 
por a nota cu semanalmente PHP 
pa medio di su proyecto ‘Tienda di 
Ley’ ta publica diferente articulo 
riba e tereno di leynan familiar. E 
demanda pa haya informacion ta 
uno cu hopi tempo tabata existi y no 
ta tur ora nos leynan lo ta simpel pa 
compronde. 

E meta principal for di un comienso 
semper tabata pa brinda comuni- 
dad cu e asistencia huridico cual ta 
algo cu no tur biaha lo ta pagabel of 
acesibel. 

Den e luna cu a pasa nos a dedica 
hopi tempo n’e topico derechonan di 
famia y a haci un quickscan di al- 
gun articulo den nos codigo civil. 

E feedback cu nos a ricibi for di 
pueblo tabata uno positivo mirando 
cu cada diasabra cu pasa nos a haya 
mas ciudadano cu a aserca y confia 
nos cu nan preguntanan huridico. 


E debido consehonan ta wordo brin- 
da y e ciudadano ta wordo guia tam- 
be den e proceso. Un di e topiconan 
cu a gara hopi atencion tabata e 
tema di ‘ouderlijk gezag’, pa cual te 
dia di awe nos ta brindando e servi- 
cionan necesario pa yuda mayornan 
cu esaki. 

Den transcurso di e simannan nos 
dilanti nos lo continua cu algun 
tema mas relaciona cu derecho di 
famia y tambe lo pone enfasis riba 
derecho di nos muchanan. 

Den futuro otro temanan cu lo bay 
bin dilanti ta relaciona cu nos ley- 
nan laboral, derechonan basico cu 
ta ancra den nos leynan penal, ley- 
nan fiscal, derechonan humano di 
diferente tratadonan y nos consti- 
tucion. 

Tienda di Ley ta un proyecto special 
y diferente cu a demostra derecho 
di existencia. 


Na september benidero nos lo 
cumpli 1 aña sirbiendo pueblo cu 
asistencia huridico gratuito. 

Pa nos boluntario y huristanan den 
formacion, e ta un placer di por sali 
na defensa y informa esnan cu no tin 
e conocemento di nan derechonan. 
Pronto den nos team lo tin algun 
graduado for di e facultad di ley y 
asina nos Plataforma ta continua 
na crece profesionalmente. 

Colaborador y huristanan den for- 
macion di ‘Tienda di Ley’ ta spera 
cu e comunidad ta contento cu nos 
servicionan. Adicionalmente nos 
kier gradici e abogadonan cu ta tra- 
ha tempo den nan schedule ocupa 
pa asisti Tienda di Ley den materi- 
anan cu ta mas compleho. 

Nos kier pa nos lectornan tene na 
cuenta cu varios biaha e temanan 
cu nos ta trata por resulta di ta mas 
amplio cu loke nan ta parce. 

E motibo di esaki ta cu no ta tur 
ora e ta posibel pa logra scirbi of 
informa di tur cos riba e tema. Si 
abo como lector tin pregunta rela- 
ciona cu un di e temanan cu Tienda 
di Ley a trata, semper bo por aserca 
un abogado of hurista di bo prefer- 
encia pa mas informacion den deta- 
yes. 

Tienda di Ley ta brinda servicio 
riba diasabra di 3 pm — 5pm na Cas 
di Partido, pueblo di Aruba ta cor- 
dialmente invita pa asisti si acaso 
ta desea asistencia huridico gratis. 

Dentro di e proximo tres lunancin 

Camindanan en conexion cu 
Watty Vos Blvd lo keda habri 

Lo finalisa tur detaye y entrega e proyecto prome cu fin di aña 

DIAMARS atardi miembronan di prensa a ricibi un 
recorido conhuntamente cu Minister encarga cu In- 
frastructura, Otmar Oduber riba henter e proyecto di 
Watty Vos Boulevard (WVB), pa cual nan a ricibi spli- 
cacion di Director di DOW, Marlon Croes di e trabou- 
nan cu a tuma lugar y tambe informacion di con leu e 
trabounan ta. Pa cual ta premira cu dentro di 3 luna e 
proyecto lo finalisa. 

Minister Otmar Oduber a splica manera treci dilanti 
na numeroso ocasion cu WVB ta un proyecto PPP. Es- 
aki ta nifica cu unabes cu e proyecto wordo finalisa, e 
lo keda wordo manteni tambe dor di e grupo. 

E mandatario a duna di conoce cu na diferente mo- 
mento a tuma mas tempo den e proyecto pa percura pa 
tin un bon producto pa cual hopi tabatin di haber cu e 
problema di awa cu tabatin den diferente bario rond 
di Aruba, pa cual a percura pa inversionnan adicional 
tuma lugar. 

A percura p’e adaptacionnan necesario pa por atende 
cu e problemanan aki, pa na final di dia ta mas sigur 
cu lo tin un proyecto di bon calidad pa futuro. 

E presion cu a pone di parti DOW riba e control y ehe- 
cucion di e proyecto ta conduci cu tin un proyecto, (si 
compare cu Green Corridor cu a costa un aña y mey 
adicional prome cu e finalisa), cual ta premira cu e lo 
tuma solamente 3 luna adicional. 

Pues ta spera cu october lo por haci henter e caminda 
acesibel cual ta nifica cu pa december, prome cu di- 
anan di fiesta y high season pa turismo, cu e proyecto 
lo ta completamente entrega cu tur detaye y landscap- 
ing. 

Acerca di esaki Minister Oduber a bisa: ‘Na comuni- 
dad di Aruba cu hopi bes a pidi pa carga pasenshi cu 
e camindanan cera, poco poco por mira cu ta yegando 
n’e punto cu e camindanan lo ta acesibel un bes mas.’ 
Pa conclui, mescos cu a siña for di Green Corridor, Go- 
biero ta reconoce cu tin hopi cos pa siña di e proyecto 
aki tambe. 

Segun Minister Otmar Oduber e extra presion cu 
a pone riba control di e trabounan a percura pa e 
contratista ta hopi mas ‘up to par’ cu e condicionnan 
di Gobierno y cumplimento cu contract. 

Pues, locual cu comunidad por spera ta cu dentro di 



tres luna lo mira cu lo habri mas y mas caminda, ace- 
lerando e trafico drasticamente y calmando e trafico di 
den centro di ciudad. 

Oficina Central di Estadistica ta presenta: 

Resultadonan principal di Indice di Prijs di 
Consumo (CPI) pa luna di juni 2019 


E CPI pa luna di juni 2019 ta 126.47, loke ta repre- 
senta un subida di 0.7% compara cu e indice di mei 
2019 (125.60) y acumulando un subida di 2.8% te cu 
na juni di e aña aki. 

E cambio di e CPI p’e ultimo diesdos (12) lunanan 
(Juni 2018 te cu Juni 2019) ta 4.8%, un subida di 1.4 
ppt compara cu e periodo corespondiente di aña pasa 
(3.4%). 

E promedio anual di e tasa di inflacion p’e periodo di 
juni 2018 te cu juni 2019 ta 4.6%, un subida di 3.8 ppt 
compara cu e 0.8% registra den e periodo di juni 2017 
te cu juni 2018. 

Durante e luna aki, nuebe (9) di e diesdos (12) sec- 
tornan a registra subida di prijs. E subidanan cu ta- 
batin e mayor efecto riba e CPI a wordo registra p’e 
sectornan di “Cuminda y bebida no-alcoholico” (1.2%), 
“Recreacion y cultura” (2.0%) y “Transporte” (0.7%), 
causando un efecto di 0.20, 0.16 y 0.12 ppt, respectiva- 
mente. 

E aumentonan den e restante sectornan a contribui cu 
un efecto di 0.23 ppt riba e CPI di juni 2019. 

E subidanan aki a wordo contraresta parcialmente 
dor di principalmente un caida den e indice di e sector 
di “Mobilario” (-0.2%), cu a contribui cu un efecto di 
-0.01 ppt riba e CPI di juni 2019. E caida den e sector 
restante a contribui cu un efecto insignificante riba e 



CPI di juni 2019. 

E subida den e sector di “Cuminda y bebida no-alco- 
holico” a wordo causa principalmente dor di un subida 
den e categoria “Cuminda” (1.2%), causando un efecto 
di 0.16 ppt. 

E aumento den e sector di “Recreacion y cultura” a 
wordo causa principalmente dor di un subida di 21.9% 
den e categoria “Vacacion”, causando un efecto di 0.15 
ppt. 

E subida den e sector di “Transporte” a wordo causa 
dor di un subida den e categoria “Servicio di trans- 
porte” (9.4%), causando un efecto di 0.12 ppt. 

E caida den e sector di “Mobilario” a wordo causa prin- 
cipalmente dor di caida den e categorianan “Produc- 
tonan textil pa cas” (-2.6%) y “Aparato pa uso domes- 
tico” (-2.1%), cada uno causando un efecto di -0.01 ppt. 


Invitacion: 

Misa pa Mucha na 
Parokia Sagrado Curason 
di Hesus na Savaneta 

MANERA custumber tur prome diadomingo di luna 
tin Misa special pa Mucha. Diadomingo, 4 di augus- 


tus, pa 10 or di mainta na Misa di Savaneta ta invita 
tur mucha cu ta pasando nan vakantie na Aruba n’e 
Misa aki. 

Mayornan siña boso yiunan importancia di Misa 
Dominical y bin hunto cu nan pa alaba nos Dios, 
gradici’E pa vakantie cu ta cabando, resa hunto pa 
boso famia y pa un bon aña escolar cu ta bay cuminsa. 

Serlimar ta cla pa invadi bo bario! 

#TurTurCuSerlimar 


AYERA campaña di Serlimar ta inicia! Lo bay cam- 
bia tur bari bieu p’esnan nobo. E prome districto cu 
lo ricibi nan barinan nobo ta San Nicolas, pero pa ta 
specifico, ta Bernardstraat y Pastoor Hendrickstraat, 
y e siguiente lo ta Santa Cruz. 

Asina lo sigui anuncia tur siman cua bario Serlimar lo 
ta invadiendo pa por cuminsa cambia e barinan aki. 

Alabes tin un campaña andando pa gana premio 
super atractivo: 

1. Saca un potret creativo cu Bo container nobo; 

2. Upload e potret riba facebook di Serlimar; 

3. Scirbi como texto #TurTurCuSerlimar; 

4. Confirma Nomber completo cu Bo ta cliente di Ser- 
limar; 

5. Gana 500 florin cash! 

Importante pa nos menciona, cu esaki ta un bon mo- 
mento pa tur esnan cu no a registra ainda pa bira cli- 
ente di Serlimar, lo por probecha di e oportunidad aki, 
mirando cu den e dianan cu e team di Serlimar lo ta 
invadiendo bo bario, lo bo por haci esaki on the spot y 



inmediatamente Bo ta ricibi bo container nobo di Ser- 
limar. 


Tambe p’esnan cu ta desea, semper por pasa na un di 
e oficinanan sea ta na Tanki Leendert, Pos Chikito of 
Kockstraat (San Nicolas). No lubida cu Serlimar, Bo 
ta paga menos y haya mas. 

Pa mas informacion por tuma contacto cu Serlimar 
atrabes di telefon: 524-5080 y por bishita e pagina di 
Facebook di Serlimar. 


Y-Makers Camp 2019 den luna di augustus 
ta ideal p'e fanaticada di sciencia 


YMCA Aruba ta un organisacion non-profit cual meta 
principal ta pa crea lidernan capacita den nos comu- 
nidad. E aña aki YMCA Aruba tabatin e oportunidad 
di haci diferente proyecto danki n’e colaborashon di 
YMCA Latina America y Caribe cu Aruba ta afilia su 
mes na dje cu sosten financiero di CIBC First Carib- 
bean Bank Barbados. 

E proximo proyecto cu lo tuma lugar e aña aki lo ta di 
dia 5 di augustus te cu 9 di augustus y lo t’e Y Makers 
Camp. Obhetivo ta pa introduci e participantenan na 
sciencia den un manera unico y dibertido brindando e 
oportunidad pa ta creative, mientras conociendo mas 
con pa aplica sciencia den bida diario. 


Y Makers Camp lo tuma lugar na YMCA Dakota y lo 
tin un variacion den e programa cu lo consisti di entre 
otro con pa diseña character den Inkscape y traha cu 
un 3d printing machine, tambe lo siña tocante cambio 
di clima y pensa riba solucionnan pa cu esaki y par- 
ticipante lo siña traha “ area map” den Google street 
View, VR y 360 camera. 

Hobennan cu lo ta participando lo ta entre 12 cu 16 
aña. Di awor caba nos di YMCA Aruba kier gradici 
CIBC First Caribeean Bank Barbados, CIBC First 
Caribbean Bank Aruba y YMCA LACA p’e tremendo 
iniciativa y sosten p’asina nos por realisa proyectonan 
inovativo pa nos hobennan. 

Awor Magic FM ta dunabo 
AAAS noticia, completo, prome, 
pero den MENOS tempo cu e 
"Boletin di Merdia" 

TUR merdia net despues di diesdos ‘or, bo ta scucha e 
Boletin di Merdia, un noticiero bon balansa, completo, 
pero den menos tempo. 

Informacionan compila den un forma profesional y riba 
bon nivel. Awendia tempo di hende ta mas balioso cu 
nunca, ta pesey bo Radio 96.5 a dicidi di trece un not- 
iciero mas compacto o sea ‘Kort maar krachtig’, pero 
yena di informacion balioso pa bo keda ‘up to date’. 

Danki na nan patrosinadornan Magic por ofrece tur 
oyente na Aruba, pero tambe den exterior e compila- 
cion mas completo durante oranan di merdia. 

Lo bo scucha tur noticia importante di e dia, tanto no- 
ticia di politica, gobernacion , medio ambiente, corte, 



internacional, financiero y mas lo bo scucha tur mer- 
dia atrabes di Magic FM 96.5. 

Tur esaki presenta y produci pa Reno Irausquin hunto 
cu e colaboradornan di semper. 


Prijs di berdura y 
fruta ta sigui subi 

KRALENDIJK - Despues cu frontera cu Venezuela a 
keda será, por a nota den luna di maart y april un au- 
mento (14%) di prijs di berdura y fruta aki na Bonaire. 
Den luna di mei tabata parce cu e prijsnan lo a stabibsá. 
Sinembargo den luna di juni y juli e prijsnan di fruta y 
berdura a subi drásticamente. E macuto di fruta y ber- 
dura tabata den luna di juli 17% mas caro cu den luna 
di januari. 

No tin mucho cambio riba e tabla di posicion di e proyec- 
to comparacion di prijs. Warehouse ta keda esun di mas 
barata y Beyond Minimarket, un toko di bario, esun di 
mas caro. Si por nota cu e diferencianan den prijs di e 
supermercadonan poco poco ta birando mas chiquito. Si 
den luna di augustus 2018 e diferencia entre esun mas 
caro y esun mas barata tabata 40%, den luna di juli 2019 
esaki a baha te cu 27%. 

Apesar di esey tóg ta keda existi diferencianan grandi 


di prijs cu ta inéxplicabel. Por ehémpel: Un saco di té 
marca Lipton ta costa na Rincon City 5 sén y na Jia Xing 
y Zung Kong 10 sén. Dos biaha mas caro. Papa marca 
Quaker na Rincon City y Liang Xiang ta costa $ 8,00 
pa kilo. Na Zung Kong y New World esaki ta 27% mas 
caro. Consumidornan cu no ta preocupá pa marca di un 
producto ta sali mucho mas barata. E papa di mas ba- 
rata no ta costa mas ku $ 2.00 pa kilo na van den Tweel 
y Warehouse. 

Cu otro palabra, e consumidor consciente di prijs, por 
spar hopi. Cu e proyecto di comparacion di prijs aki, Un- 
kobon y Fundashon Tienda pa Consumidor kier consci- 
entisá e consumidor aki na Bonaire con presupuestá y 
gasta menos pa productonan básico. Den e proyecto aki 
Unkobon y FtpKB ta traha hunto cu EZK, RCN y Sage 
BV. 

Riba e website www.Unkobon.org e consumidor por 
mira e resultado di e comparacion di prijs y tambe un 
bista total di tur e prijsnan y tambe informacion di e 
supermercadonan cu ta participá. Riba e “spreadsheet” 
por mira detaye di tur e prijsnan. Tambe por mira me- 
sora na cua supermercado e producto di e macuto básiko 
ta mas combiniente. 

Hulandes René van Sprang (69) atraca y asesinó na Panama 


PANAMA. Diamars noticia a drenta na embahada 
di Reyno Hulandes na Panama cu un Hulandes cu 
yama René van Sprang (69), a pérdé su bida durante 
un atraco na Colon cu te siudad industrial ne parti Pa- 
sifico di Panama. E atraco mortal a tuma lugá den un 
bario exclusivo di provincia Colón na Panama. 

E corant E1 Siglo a informá cu e malhechornan a dren- 
ta den su residencia den e bario Nuevo Vigia y a tira 
un atraco riba dje. 

Contrali na otro paisnan cu ta mashá reservá cu pub- 
licacion di identidad di victima di crimen promé cu 
nan notifica e famianan, e corant a identifica e victima 
como René van Spang di nacionalidad Hulandes. 

E aracadónan a tira Van Sprang den su pecho y despu- 
es nan a huy cu un auto dje victima. 

Ministerio di Relacionnan Exterior a confirmá cu un 
Hulandes a pérdé su bida na Panama pero no a duna 
detaye dje circunstancianan. 

E1 Siglo mes a relatá cu caminda nan a mata Van 
Sprang ta den un cas den un bario elegante cu yama 
Nuevo Vigia den munisipio Nuevo San Juan diamars 
mainta. 

Nan a haña René Van Sprang boca abou tur na sanger 
y cu un herida na su pecho probablemente puñalá pero 
por tabata tiro di un arma di candela tambe. 

Ta poco hende cu tabata traha riba remodelacion dje 
residencia di Van Sprang cu ta keda na Lago Alajuela 



a topa cu e cadaver. 

Parse cu den oranan di mardoga e burdogunan a dren- 
ta den e cas y e Hulandes a lucha cu e atracadónan 
pero nan tabata demaciado fuerte pe so y despues di 
mat’é nan a huy den su auto. 

Den e mesun corant E1 Siglo a Sali un racha di comen- 
tario riba e caso cu nan a compará cu asesinato di un 
tal Joseph Potrebenco den provincia di Chiriqul. 
Otronan a lamentá cu e homber a pérdé su bida na 
Panama y a puntra ki dia inocentenan a stop di ta 
victima dje malandronan aki. 

Nan ta spera cu polis lo capturá nan rapidamente aun- 
ke tabatin comentario cu pasobra e tabata Hulandes 
y patán ela meresé su suerte pero na mesun tempo 
nan ta pidi pena di morto pe malandronan. 

Van Sprang ta un fam conosi aki na Corsou kendenan 
tabata biba den Quintastraat na Ser’i Otrobanda y e 
‘pater familias’ tabata traha pa KNSM den Klip. 


Polis na Hulanda a publica nómber y foto 
dje sospechoso Aldijr Marin di 22 aña 

Kende nan ta sospechá cu ela tira Gino Oliveira (25) mata dia 3 di juli na Rotterdam 


ROTTERDAM - Olivei- 
ra tabata sintá riba e stoel 
patras di un Fiat Punto 
den Huestcousdijk na Rot- 
terdam-Delfshaven ora 
criminalnan cu a pasa den 
un ouo a basha bala riba 

dje. 

E pistolero a pasa Oliveira ora su auto tabata pará 
na un lus di trafico riba Huestzeedijk. Ela core pasa 


y warda riba Oliveira y a basha ráfaga di bala riba e 
hendenan den e auto. E shofur por a core yega Slamat- 
straat rapidamente cu Gino Olivia malamente herida. 
Nan a logra hib’e hospital caminda ela muri di su heri- 
danan. 

Investigacion cu reshershenan a haci a produci e 
nomber di Aldijr Marlin. 

Polis a pidi testigunan dje tiroteo pa bin duna infor- 
macion indicando cu no sa duna identidad fasilmente 
pero nan a haci esaki pasobra nan sa unda e ta. 













22 


Corsou 


AWEMainta 


Diahuebs, 1 Augustus 2019 


SEU tin informacion cu : 

Dia Refineria cera gasolin lo 
bira Super Caro na CorsouH 


WILLEMSTAD. E sindicato SEU a anuncia ae cu 
nan tin informacion verldico cu tin un rapórt trahá cu 
niun hende no kier papia di dje, cu ta indica cu na mo- 
mento cu refineria Isla cera, combustibel lo bira super 
mas caro. 

Esaki lo subi cu 40 sén riba loke cu e ta caba awor aki. 
Esaki tin su ‘doorwerking’ den tur cos cu ta derivá for 
di petroli. Entre otro transporte publico, awa y cori- 
ente lo subi. Tambe productonan cu ta derivá for di 
awa y coriente entre otro pan. 


cha pa bo. 

Sindicatonan den Solaridad Sindical ta convensi cu 
Pais Corsou ta den un situacion di preocupacion. SEU 
ta convensi cu mester bin cu un plan structural pa 
drecha nos situacion social-económico. Nos ta cla pa 
contribui y hunto yega na e plan integral aki. 

Pero di ningun forma nan por axeptá cu gobiérno ta 
bay implementá medida riba e pueblo aki, djis pa yega 
na un presupuesto balansa. 

SEU a señalá cu no tin mas espacio pa medida serca 
e pueblo di Corsou pasobra nos ta choca caba e na gar- 
ganta. 


E Sindicato a adverti cu trahadónan di Aqualectra 
tambe lo sinti consecuencia di e medidanan cu gobiér- 
no lo kier bay introducl. 

Si trahadónan di Aqualectra sinta keto y kere cu 
nan ta den un zona confortabel, cu nada lo pasa 
cu nan y nan famia, realisá cu bo ta grave- 
mente kibuca. Nos di Aqualectra tambe ta 
bay plenchi si nos no resisti contra di e 
medidanan aki. 

Tur, tur hende mester defendé su 
propio sacu y no sinta den 
zona confortabel, kerien- 
do cu ta otro mester lu- 



Den e cuadro aki 
S.E.U. cu ta forma 
parti di Sobdari- 
dad Sindical y otro 
gruponan di interes 
ta preparando pa un 
accion, pa para e inten- 
cion macabro di gobiérno pa 
introdusi e medidanan devasta- 
dor aki, cu lo no bay duna e resul- 
tado deseá. 

SEU ta haci un apelacion na tur 
trahadó di Aqualectra pa prepará 
nan mes pa na momento cu e accion 

aki ta bay tuma 
lugá, boso tur 
sali y djóin e 
lucha. 

Ta solamente 
den union y 
masalmente e 
pueblo porcam- 
biay/óf para e 
situacion preo- 
cupante y dolo- 
roso aki. 

Baile di gala huridico pa 100 
miyon dóler den corte local 



WILLEMSTAD. Diabierna ultimo corte sivil di 
promé instancia na Corsou a duna órdo pa un person- 
alidad huridico cu a ser identifica como ‘Madame’ na 
Monaco pa autorisá su representante BNP Paribas 
Trust di Bayliwick na Gran Bretaña pa duna dife- 
rente compania y banco Trust na Corsou e documen- 
tacionnan nesesario pa por sigurá cu nada lo pasa cu 
poco cuadro cu bal como 55 miyon florin cu ta garantia 
di un suma di 100 miyon dóler cu ‘Madame’ debe e 
banco BNP. 

Tur e partidonan envolvi tin nan abogadonan legal cu 
a bringa e caso te cu diabierna ultimo corte a dna ve- 
redicto ordenando ‘Madame’ pa pone documentacion 
na disposicion di BNP pa evitá cu despupor perhudica 
e bank den su intento pa cobra 100 miyon dóler. 

E firmanan cu ta representá ‘Madame’ y un otro par- 
tido na Monaco a bringa e desicion di hues pa duna 
banco BNP e documentacionnan pero nan a pérdé e 
caso. 

Esencia dje caso a cu banco BNP kier haña e docu- 
mentacion cu tin di haber cu 11 cuadro cu bal como 
55 miyon florin cu cual e contra-partido por manipla 
pa sroba BNP di cobra Madame 100 miyon dóler cu e 
debe BNP. 

Den tur caso BNP a haña rason den su peticion pa 


haña e documentacion riba e 11 cuadronan. 

Ora BNP a manda deurwaarder pe representantenan 
di Madame esakinan a bisa cu corte local no tin auto- 
ridad pa dicidi den e caso. 

Hues a dicidi cu BNP ppor exigi copia di coresponden- 
cia cu tabatin riba e caso aki y pa e conra partido stop 
di destrui documentonan relaciona cu e cuadronan. 
Tin un cuestion tambe ta ken tin cu paga e gastunan 
di deurwaarder a rason di NAf 14.479,49 cu hues a 
determina dia promé di yuli ultimo ounke esun cu 
a laga ponebeslag tambe tin cu paga sierto parti dje 
gastunan aki. 

Pero esey ta na deurwaarder pa dicidi cuau e ta contra 
cada ken. 

En todo caso hues a dicidi diabierna ultimo cu e com- 
panianan cu ‘Madame’ c.s. ta usa pa defende su coutsa 
tin cu entregá tur documentacion dje cuadronan na 
abogado di BNP so pena di 150.000 florin di but pa dia 
te un maximo di 3 miyon florin. 

Ordena ‘Madame’ como doño di coroto pa autorisá e 
firmanan Centennial, UIT y UTC pa kmpli cu e ordo 
aki so pena di but di 15 mil florin pa dia ademas di 
paga e gastunan di abogado di BNP. 

Si esaki no sosode ‘Madame’ na Monaco tin un paga 
un but di 3 miyon florin. 

Dóbel asesino a sali cas den 
béis di mata diferente hende 


WILLEMSTAD. E cuidadano Remyson Martina 
di 25 aña di edad ta sospechá di a asesiná Ulrich de 
Pablo dia 7 di aprel 2019, despues di a lós algun tiro di 
arma di candela dirigl riba e victima. 

Ulrich de Pablo a muri como consecuencia di e lecionnan 
di bala cu el a ricibi. Despues djey Remyson Martina 
a pasa pa tira cu arma di candela riba otro cuidadano, 
esta Shurijon Noor, kende tambe el a asesiná cu bala- 
nan di e mesun arma di candela. 

Pero claramente por conclul cu Remyson Martina riba 
e fecha ariba mencioná mas bien tabata riba e racha 
di mata hende pasobra casi lo por conclui cu el a sali 
cas pa mata, ya cu djis despues djey el a tira riba e cui- 
dadanonan di fam Schoop y Balentina-Reynilia, kend- 
enan a keda lecioná, pero no mortalmente. 

Tanto Schoop como Balentina-Reynilia a keda grave- 
mente heridá. 

HIJACK DI AUTO 

Riba e mesun fecha di 7 di aprel 2019 Remyson Mar- 
tina a hórta un vehlculo Hyundai coló bérdé, modelo 
Accent, un tas pretu conteniendo 1 telefon mobil, mas 
400 florin for di esnan cu el a pone bou di un teribel 
precion pa por a cometé e actonan castigabel. 

E acusado Remyson Martina den un ánimo super 
agresivo y violento na momento cu ela core blókia e 
auto den cua e dos personanan St. Louis-Forcillus y 
Orelien tabata sintá, mesora a ordená: “Baha, baha, 
drumi abou, drumi abou”, pa kita nan pertinencianan 
bay cuné. 

Aki Remyson Martina ta acusá di atraco armá, la- 
dronicia di auto y otro pertinencianan, menasa y tira- 
mento cu arma di candela. Pero pió ainda ta e hecho cu 
ela asesiná 2 otro persona y heridá algun mas grave- 
mente. 

Den sala di corte Remyson Martina a presentá den 


compania di su abogado señora mr Atena Sulvaran. 
Fiscal señora mr. Clarelli Hato Willems mesora a 
yama atencion pa e suseso horibel aki, splicando cu 
aki ta trata di un caso hopi grandi, como tal e inves- 
tigacion, aunke den un fase bastante avansá, no ta 
términá ainda. 

Tin mas persona envolvl den e actonan criminal come- 
té y e suseso aki sin duda ta unu cu a haci un impacto 
horibel riba comunidad. Natural ta asina cu tin mas 
arma di candela metl. 

Tur cos ta indica cu aki tabatin tiramento cu arma di 
candela, stail di Wild, Wild Huest, pues cu balanan na 
ocacion di tur e tiroteonan aki lo mester tabata skeyru 
pa loco na e sitio en cuestion. 

Resultado di e investigacion di DNA ta andando, as- 
pectonan téknico di e municion cu e armanan conserni 
ta hopi leu. Remyson Martina actualmente ta será, 
pero manera fiscal a trese padilanti, tin mas persona 
envolvi y cu ta complise di e suseso horibel aki. 

Tratamento di e caso aki den sala di corte estilo profor- 
ma lo continuá dia 27 di séptémber binidero pa mitar 
di 10, anto tin programá pa dia 22 di novémber trata 
e susesonan cu a tuma lugá basá riba resultadonan 
concreto di e investigacion. 

Fiscal señora mr. Clarelli Hato Willems a pidi hues 
pa reservá hinter dia 22 di novémber pa dedica na 
tratamento di e caso aki den corte. Hues mr. S.M. van 
Lieshout a bay di acuerdo cu e proposicion di fiscal pa 
loke ta tratamento di e caso aki dianan 27 di séptém- 
ber proforma y 22 di novémber riba contenido. 



t cordtf ih Toko 


Tel: 583-1400 Fait 583-1444 

Su reclamo no a bay bon 

Doño di yate no por haya 92.000 florin 
bék di derecho di importacion 



WILLEMSTAD. Cos no a bay mucho bon pa un cui- 
dadano local kende na 2014 a importá un yate di mo- 
tor cu ela cumpra na Merca y cu originalmente Duana 
a laga e yate drenta sin paga derecho di importacion. 
Ta dj’atras manera nan ta yama e forma di cobra cu 
forsa retroactivo, Inspector di Belasting a bin descubri 
cu e homber no tabatin derecho riba dispensacion y a 
manda cobr’é 92.000 florin. 

Pa por a haña dispensacion e yate mester a drenta 
temporalmente no pa keda Corsou y esey no tabata e 
caso pasobra e homber tabata biba na Corsou na 2014 
y te ainda ta na Corsou. 

Di tur manera ela busca moda pa haña su sén bék 
y ela demanda Inspector di Belasting pa cobra bék e 
derecho di importacion y Omzetbelasting cu ela paga 
na ougustus di 2014. 

Es cu regla ta cu pa haña dispensacion di pago di 
derecho di importacion y Omzetbelasting, e persona 
mester ta biba den exterior pero si e ta bibá na Cor- 
sou e mester paga belasting mescos cu tur hende cu ta 
biba aki. 

Siman pasá corte a tuma un desicion riba e caso y e 
resultado tabata manera cu calke hende cu dós placa 
di sinti por a premira. 

Loke a pasa ta cu e doño a purba cometé un triki riba 
e formularionan di duana y a keda sin yena e hóki in- 
dicando unda su residencia ta. 

Solamemente ela pone e fecha cu ela sali for di Corsou 


y ademas ela importá e yate riba nomber di su com- 
pania. Riba e formulario tambe nan a pone cu ta pa 
temporalmente a importá e yate y cu pa dia 21 di yuli 
2014 e yate a bandoná Corsou. 

E homber a bringa e caso pasobra ningun momento 
so tabata su intencion pa keda cu e yate na Corsou y 
p’esey ela haña dispensacion di seis luna pa no paga 
derecho. 

Ademas no te mes a yena e formulario pero Duana 
tampoco a yega di dune un splicacion pakico e mester 
paga cuantu sén asina na derecho. 

Por lo tanto ela demanda Inspector di Belasting paso- 
bra ela traha trabou di pia’palo. 

Si conta tur e factornan aki hunto, ta cuestion di abu- 
su di oder y por lo tanto kier su sén bék. 

Inspector di su parti a rechasá tur e reclamonan aki 
rba un punto: e cabayero ta rgistrá y ta biba na Corsou 
no ta bin na consideracion pa haña restitucion. 
Solamente por haña dispensason si e doño di un boto 
trese su boto pa usa meyntras e ta na Corsou y dia e 
bay, e ta bay cu su boto. 

E hecho cu e cabayero a cumpra e boto pasoba e ta- 
batin intencion di bay foi Cosou no ta cambia nadane 
hecho cu e mester paga derecho. 

Addemas a no por acusá Inspector di Belasing di abu- 
su di poder pasobra te mes a bay registrá e yate na 
Duana y ta selador mes a yena e formulario den su 
preencia y sin pone precion. 

AWEMainta 


Diahuebs, 1 Augustus 2019 


Polis ta participa cu 

Si bo ta envolvi den un dalmento y core bay ,tin un castigo di prison 


Aufwa 

Kg* -- o<y 

"Señor ta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

SEÑOR DEN BO NOS TA CONFIA" 

Cu inmenso dolor na nos curazon, pero conforme 
cuboluntad di Dios, nos ta participa fayecimento di nos 
mama, ruman, wela, bisawela, tanta ,madrina y amiga: 



Sra. Alejandra Josefa Odor-Scharbaay 

''Luly”, "Lulu" of'Mayo” 

Viuda di Alex "Echi" Odor(qepd) 

IEI26-02-1936 T28-07-2019 

Na nomber di su jiunan: TaVna y Ricardo Croes-Odor 

Casandra Odor 

Alex y AnoushcaOdor-Jeandor 
Adasha y Roderick ( Ricky) Koolman-Odor 

Manera jiu: Leslie y Dreily Maduro y famia 

Rumannan: tFrancisco Marquez y famia 

Aura Rijna y famia 
tFransiscaLeyba-Scharbaay y famia 
Genaro (Nay) y Seferina Scharbaay-Hill y famia 
Segundo (Dun) Scharbaay y tTheresita Lampe y famia 
Faustina (Tina) y Santiago (Chago) Kelly-Scharbaay y famia 
Leon (Jon) y Olga Scharbaay-Camacho y famia 
Cerila (Iri) y Ronny Petronia-Scharbaay y famia 
Swa y cuñanan: tElsa y tVidal Arends y famia 

tLucy Odor 
Irene Odor y famia 

Roland (Chino) Odor y Carla Odor-Agumbero y famia 
Ingrid (Gechi) y Ricardo Arends-Odor y famia 
Nieto (a) nan: Elix y Béanne Croes y famia 

Alex y Gillienne Croes y famia 
Arianne y Desmond Croes y famia 
Emanuel y Amanda Croes y famia 
Ricardo Croes Jr. y MilayniWever 
Sandor Maduro 
Alexander Odor 
Anuar Odor y KaressaArendsz 
Salomon Koolman 
Amalia Koolman 

10 bisanietonan, subrino(a)nan, primo(a)nan, ihanan, 
rumannan di grupo di orashon Azahar, Grupo Streananllumi- 
noso y tur otro gruponan di orashon, famia y conocirnannaCor- 
sow, Hulanda, Alemania, Mexico, Canada y USA. 
Con-suegro(a)nan: Teresita Croes-Tromp y famia 
Frida Webbyfamia 
Robert y Vivian Jeandor y famia 
tSegundo y Gladys Maduro-Avedaño y famia 
tArmando y tlmelda Koolman y famia 
Demas famianan: 

Giel, Stamper, Farro, Orman, Danies, Arends, Amaya, Werleman, 
Bermudez, Loefstok, Emers, Quilotte, Helder, Dirksz, Rodriguez, 
Tromp, Colina, Grijt, Adamus, Panneflek. y tur amigo(a)nan di 
cas cualnanta mucho pa menciona. 

Actodi condolencia lotuma lugar diaranzon 31-07-2019 na 
cas Brebastraat 4, Ponton 7:00-9:00pm 
Acto di entiero lo tuma lugar diahuebs 01 -08-2019 na Misa 
Santa Anna naNoord 2:00-4:00pm. Djei nos lo siguipa su ultimo 
lugar di sosiego den Santana Katholico Playa. 

Un gradicimentospecial di 

curazonnaHuisartsenpraktijkDrsJones y coleganan, Fundashon 
Edmund Harms,Sra. Niva Croes y tambe Gladys Kock. 

Nos ta pidi nos disculpa si den nos tristeza por a lubidaalgunfa- 
miaofconocir. 

Ta deseo di e difunto pabistiblauw, blanco ofcolornan alegre. 
Despues di entiero no taricibibishita di condolencia na cas 


UN di e problemanan di mas grandi cu Cuerpo Policial su Departamento di Trafico ta encontrando su 
mes e ultimo añanan ta cu hendenan envolvi den un dalmento ta bay for di sitio sin cu e debido docu- 
mentacion wordo tuma dor di un Polis di Trafico of un persona asigna pa Minister di Husticia. Nos 
mester remarca cu esaki ta castigabel pa ley, segun vocero di Polis. Pa ta exacto artikel 4 lid 2, Landsver- 
ordening Wegverkeer. 

Mester remarca tambe cu conforme articulo 40 lid 4 tin un castigo di maximo 1 aña di prison y un boet 
di maximo 25 mil florin pa ta envolvi den un dalmento y bandona e sitio. 

Masha bunita, pero e mal ehempel aki a ser duna pa un ex-Polis y awe Minister Plenipotenciario, Guil- 
fred Besaril, kende tabata envolvi den un accidente na Bubali, lagando un dama herida den e auto y a 
bandona e sitio. Ni un boet e no a haya, pero for di e tempo ey, e ley di 25 mil florin tabata vigente caba. 


Aufca 

Kg* -- «y 

'rtyome £ ^iematontf 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 

Eta hibaminaawatrankil, 

Pa mi bolbehañaforsa". 

Salmo: 23 

Cu profundo tristeza peroconforme cu Dios suvoluntad- 
nos ta participafayecimentocristianamente di: 



Sra. Gregoria Christophera Curie-Henriquez 
Mihorconocicomo: "Chichi" 

*01 -03-1929 - tl 9-07-2019 
Viuda di tJuan Cristobal Curie 

Na nomber di su: 

Yiunan: Lorenzo (Randy) y Glenda Curie-Trimon 
Antonia y Mario (Freddy) Werleman-Curie 
tLilia y Gregory Boekhoudt-Curie 
Judith Curie 

Elvin y Amy Curie-Lambright 

Nieto(a)nan: Nathaly Ludwiskayyiunan, Reggericky 
famia, Glenrick y yiunan, Julissa y yiunan, Omar y 
Natasha, Josmar, Andry, Saskia Dyanne y yiunan, 
Johnnel, Jason, Michael 

Tur subisanieto y bisanietanan, su ex -suegro y ex 
-suegranan, 

Rumannan: tJose Werleman y famia 

tChana Kelly-Werleman y famia 
tLeonardo Fjenriquezy famia 
tEnrique Dirks y famia 

Subrino y sobrinanan, primo y primanan, comer y 
compernan, tur suihanan, especialmentesuihastima 
Maritza v/d Biezen-Chirino, bisiñanan, conocirnan, staff 
y personal di STAThuiszorgParadera 

Demas famia: Curie, Henriquez,Trimon, Werleman, 
Boekhoudt, Lambright, Habibe y tur demásfamia. 

Ta ser invita pa acto di entierocual lo tumalugardiabi- 
erna 2 di augustus 2019. Nos defuntostima lo ta for di 
2'or pa 4'or di atardi den misa Inmaculada Concepcion 
na Sta Cruz y despues pa Santana catolicona Sta Cruz. 

Oportunidad pa condolencia: diahuebs 1 di augustus 
2019 di 7'or pa 9'or di anochina Aurora Funeral Home. 

Nos no ta ricibibishita di condolencianacas. Disculpa- 
nossi den nos tristeza nos por a lubidaalgunfamia. 


Aif^ra 

k$* -- c<y 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tinscuridad 
Unicamente Bo Luz briyando 

Cu dolor na nos curason pero conforme cu 
boluntad di Dios, nos kier anuncia cu afayece cristiana- 
mente na edad di 93 aña: 



Maria Juliana Justina-Biezen 

*31 -01 -1926 - T25-07-2019 


Viuda di: tEfraim Justina 

Su yiunan: Mildred (Mily) y JossitoMuyale-Justina 
Eloina Justina 
Frank Justina 

Genoveva (Lenny)y Leopoldo Saavedra-Justina 

Su nietonan: Nouhri y Ricky Arends-Muyaley yiunan 
BinchyMuyale y NashmaBooi y yiu 
TamairaMuyale y yiunan 
Gricel y Sandro Florencio-Muyale y yiunan 
NoahmiMuyale y MaryAnn Henriquez y yiunan 
EgbertHabibe 

Ruéll y Andrea Justina-Arends y yiunan 
Bisanietonan yTataranietonan 

Demas famia: Justina, Biezen, Muyale, Saavedra, Arends, 
Booi, Mansur, Florencio, Fingal,Henriquez, Habibe, Lacle, 
de Mey, Boekhoudt, Ruiz, Getrouw, De Castro, Pang, 
Garrido, Pietersz, Nisbet, de Cuba, Croes y Tromp. 
Amiganan di cas: Flora, Maria yThelma 

Nos ta pidi nos disculpa, si nos por a lubida un of otro 
famia den nos momentonan di tristeza. 

Acto di condolencia lo tuma lugar diahuebs 1 
augustus2019 for di 7'or pa 9'or di anochina Royal 
Funeral Home. 

Acto di entiero lo tumalugar Diabierna 2 augustus 2019 
na Misa Fatimana Dakota for di 2'or pa 4'or di atardi, 
después nos lo siguipa su ultimo lugar di sosiego den 
Santana Katholico Playa. 

Nos ta lamente cudespues di entiero nos no por 
ricibibishita di condolencia na cas 

Dia 20 di augustus awor 


Lo sali rumbo Lima, Peru pa Campeonato Panamericano di Biljar, 

4 mihor hungadornan di Aruba 




ora 


' Çutt&ud 

We May Be Struckdown, Heartbroken, in despair but we 
trust that the God of the Universe has never left Our 
Side 


A sentence is a group of words to make sence! 

So this is no nonsence ... 

Cu inmenso dolor na nos curason pero conforme cu e 
boluntad di Dios, nos ta anuncia fayesimento di nos ser 
stima 



James Paterson Mansell 

11-12-1952-28-07-2019 
Mihor conoci como:"Kenny of Jim Jabs" 
Autobus B-84 


Na nomber di s: 

Yiunan: Brian Mansell nalnglatera 

Raymond Alexander Mansell na Colombia 

Compañera: Julia Cecilia (Juli) Dionicio 

Mama: tEufemia Geerman 

Tata: tWilliam Hendricks Mansell 

Rumannan: Alexander Croes&famia 

Francisca Catharina Croes &famia 
tRafael Croes &famia 
Carmen Brooke&famia 
Edwin Henry Mansell &famia 
Raymond Carl Mansell &famia 
Roland Carl Mansell &famia 
Lucil Mansell Bethencourt&famia 
Harold Mansell &famia 
Elvia Eduviges MansellVlake&famia 

Señora Vda. MariaGeermancusemper a trate manera un 
yiu 

Tur su subrino&subrinananstima, tur su primo &prima 
nanstima di banda di HENTER famiaGeerman, su colega 
nan di Autobus, su amigo nan di Flor de Oriente, 
Toastmaster Club International Sin Fronteras 
miembronan&amigonan, y demasfamia:Mansell, 
Dionicio, Croes, Geerman, Gordijk, Faro, Frans, Bethen- 
court, Pimienta, Vlake, Maduro, KellyTromp 

Ta invita boso nan tur pa e acto di entiero di nan ser 
stima, cual lo tuma lugar diasabra 03 augustus 2019 na 
Misa CatholicolmaculadaConcepcion na Santa Cruzfor 
di 09:00AM, y despues di e Santo Sacrificio lo hiba e 
defunto na su lugar di sosiego na Santana Catholico na 
Santa Cruz. 

Oportunidad pa condolencia: diabierna 02 augustus 
2019, di 07:00PM - 09:00PM na Aurora Funeral Home 


DI acuerdo cu e ranking di Febiar, e 4 mihor 
hungadornan di biljar ta: Gunnar Leonardo 
#1 riba ranking y Campeon bola 8 & bola 10 
di 2019; Martin Appeldoorn #2 riba ranking 
y Sub Campeon bola 9 di 2019; Jorge 
Petrocchi #3 riba ranking y Sub Campeon 
bola 8 di 2019 y Jorzhino Everon #4 riba 
ranking y Campeon bola 9 di 2019. 

Tur hungador lo hunga tur 3 disciplina 
cu ta bola 8-9-10. Meta ta pa clasifica pa 
Campeonato Mundial na 2020. Tambe 
Jorge & Jorzhino lo hunga koppel pa purba 
clasifica pa mundial otro aña. 


Aiifora 

The smile on my face 
doesn't mean 
my life is perfect. 

It means I appreciate 
what I have 
and what 
GOD 

has blessed me with. 
Afayecena Bogota Colombia: 



Milangelo XavierTromp 

^05-08-1970 - tl 8-07-2019 
Na nomber di su: 

Mayornan: tElisabeth Tromp-Tromp y tLuisTromp 

Rumannan: DoraTromp 

Albert y Adelita Tromp-Bislip y yiunan 

Filonila y Francis Lendering-Tromp y yiunan 

JohnnyTromp y yiunan 

tJolandaTromp 

Compañera: Delia Victoria Hueck 

Tanta y omonan: 

tElio y Chichi Tromp-Rasmijn y yiunan 
tNorma Pers 

Silo y Edita Pers-Figaroa y yiunan 
tTeresa y Arsenio Eckmeyer-Tromp y yiunan 
tAbelina y tFlorenso Stamper-Pers y yiunan 
Mirna Persy yiu 

Jovito y Aura Tromp-Giel y yiunan 
TeofiloTromp y yiu 
JudithTrompy yiu 
FilomenaTromp 
Juan y RubiaTromo 
Rudy y Ludmila de Cuba-Simon y yiu 
Demasfamia 

Acto di condolencia y despedida lo tumalugardiabierna 
2 di augustus 2019 na Royal Funeral Home di 9'or pa 
11 'or di mainta, sigi pa e acto di cremacion. 

No ta ricibi bishita di condolencia na cas. 


Tur hungador ta den training actualmente 
5-6 dia pa siman pa mas o menos 3-4 ora pa 
dia pa asina yega na un nivel cu por duna un 
bon representation den Panamericano. 

Tin di remarka cu actualmente tin 19 pais 
participando, un total di 330 hungador activo 
den ranking Panamericano cu ta haci cu e 
nivel awendia compara cu 4-5 aña ta hopi 
mas halto. 

FEBIAR kier a gradici Sportsubsidie 
Commisie & Lotto pa nan ayudo pa por 
representa Aruba den exterior y tambe na 
nos 4 atletanan pa pone nomber di Aruba 
halto den exterior. 




Aufora 




"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo:23 

Cu hopi tristesa pero conforme cu boluntad di Dios nos 
ta anuncia cu a bay laga nos den brasa di Señor: 



Dina Delfin-Paingason 

*02-12-1986 - T22-07-2019 


Na nomber di su: 

Casa: Alvin Rustia Delfin 

Mama: Nora Paingason 

Tata: Nelson Paingason 

Ruman: Noel A. Paingason 

Sobrina: Bella Sophia D. Paingason 

Amiga(o)nan: Aldrin, Christopher, Jeff S., Jeff D., Bryan, 

Phoebus, Mark, Erwin, Rodel, Gareld G., Romeo K., Paul, 

Alberto, Orlando, Joontje, Roshelle, Sandra, Matet, 

Christina (Tin Tin), Maricar, Shiella, Colleen, Donna, 

Kayeann, Apple Kaye, Mel B., Nathalie, Suliette, 

Consuelo, Lhen V., Appel T., Maricel P., Jacky D., Jeniffer 

D. 

Demas famia: Arinzana, Eden, Avecilla, Rustia, 
Manrique, De Garcia, Delfin, Orara, Lee Hong, Palencia, 
Amatsarip, Fabrid, Jesus is Lord, Perez 
Ta invita pa acto di entiero cual lo tuma lugar na Aurora 
Funeral Home diabierna 2 di augustus 2019 di 8'or pa 
11'or di mainta. Despues lo sali pa Santana Centraal 
Sabana Basora. 

Oportunidad pa condoleer lo ta na Aurora Funeral 
Home dialuna 29 di juli 2019 di 6'or pa 9'or di anochi y 
diaranson 31 di juli di 6'or pa 9'or di anochi. 

Disculpa nos si den nos tristesa nos por a lubida algun 
famia of conocir. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y MKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta connpletamente 

DIGITAL 


















